ຜູ້ແທນສະພາຕໍ່າ ເຊື້ອສາຍ ຫວຽດນາມ ເສຍບ່ອນນັ່ງ
ສະມາຊິກສະພາເຊື້ອສາຍຫວຽດນາມ ພຽງຄົນດຽວຂອງ ສຫລ ເສຍໄຊ ໃນການເລືອກຕັ້ງ
ຊາວອະເມຣິກັນເຊື້ອສາຍຫວຽດນາມຄົນດຽວເທົ່ານັ້ນ ທີ່ ເຄີຍຖືກເລືອກເຂົ້າໄປນັ່ງຢູ່ໃນລັດຖະສະພາສະຫະລັດໄດ້ ສູນເສຍບ່ອນນັ່ງຂອງທ່ານແລ້ວ ທ່ານ Anh “Joseph” Cao ໄດ້ຍອມຮັບເອົາການປະ ລາໄຊຢ່າງສຸພາບໃນຄຳປາໄສຄືນວານນີ້ໂດຍເວົ້າວ່າທ່ານ ໄດ້ ເຮັດດີທີ່ສຸດແລ້ວສຳລັບເຂດເລືອກຕັ້ງຂອງທ່ານແລະ ຮູ້ສຶກພູມໃຈ ໃນຄວາມພະຍາຍາມຂອງທ່ານ ທ່ານໃຫ້ ຄໍາໝັ້ນສັນຍາວ່າຈະມີການມອບໂອນຕຳແໜ່ງແບບນິ້ມ ນວນໃຫ້ແກ່ທ່ານ Cedric Richmond ທີ່ຈະຮັບຊ່ວງ ຕໍ່ຈາກທ່ານ ທ່ານ Cao ເປັນຜູ້ແທນຂອງພັກຣີພັບບລີກັນ ຊຶ່ງໄດ້ຮັບໄຊຊະນະຢ່າງໃຫຍ່ຢູ່ໃນບ່ອນອື່ນໆ ທົ່ວປະເທດແຕ່ທ່ານໄດ້ລົງແຂ່ງຂັນຢູ່ໃນເຂດທີ່ມີພັກເດໂມແຄຣັທປະກອບເປັນຄົນສ່ວນໃຫຍ່ ຂອງລັດ Louisiana ທ່ານ Cao ຊຶ່ງເປັນອະດີດທະນາຍຄວາມຝ່າຍຄົນເຂົ້າເມືອງໄດ້ຖືກເລືອກເຂົ້າໄປນັ່ງໃນສະ ພາຕໍ່າເມື່ອສອງປີກ່ອນຕອນທີ່ປະທານາທິບໍດີບາຣັກ ໂອບາມານຳພາພັກເດໂມແຄຣັທໄປ ສູ່ໄຊຊະນະຢ່າງໃຫຍ່ ຄູ່ແຂ່ງຂອງທ່ານ Cao ໃນເວລານັ້ນໄດ້ຕົກເປັນຂ່າວ ເລື້ອງການສໍ້ ລາດບັງຫຼວງທີ່ນອງນັນ